《鉴亭话别示及门诸子 其四》
清代·郭柏荫

鉴亭杯酒此盘桓，握手临歧感百端。情重岂专文字契，交深倍觉别离难。

坐花长忆香三日，种竹欣成玉万竿。等是鳌山垂钓客，扶桑振策晓天宽。

作者简介：（?—1884）清福建侯官人，字远堂。道光十二年进士。授编修。咸丰间会办本省团练，擢郎中。同治间历官江苏、广西、湖北巡抚，署湖广总督，曾镇压京山会党。旋以病乞归。